Document ID: 32006D0134

KOMISIJOS SPRENDIMAS
2006 m. vasario 13 d.
nustatantis lėšų Reglamento (EB) Nr. 2182/2002 13 ir 14 straipsniuose nurodytų veiksmų finansavimui iš Bendrijos tabako fondo preliminarų paskirstymą valstybėms narėms 2006 metais
(pranešta dokumentu Nr. C(2006) 347)
(2006/134/EB)
EUROPOS BENDRIJŲ KOMISIJA
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 2075/92 dėl bendro žaliavinio tabako rinkos organizavimo (1), ypač į jo 14a straipsnį,
kadangi:
(1)
2002 m. gruodžio 6 d. Komisijos reglamento (EB) Nr. 2182/2002, nustatančio išsamias Tarybos reglamento (EEB) Nr. 2075/92 taikymo taisykles Bendrijos tabako fondui (2), 13 ir 14 straipsniuose yra numatytos priemonės, skatinančios keisti tabako auginimą. Minėtos priemonės turi būti finansuojamos iš Reglamento (EEB) Nr. 2075/92 13 straipsniu įkurto Bendrijos tabako fondo.
(2)
2006 m. Bendrijos tabako fondui iš viso skirta 28,8 mln. EUR suma, kurios 50 % turėtų būti naudojama specifinėms priemonėms, padedančioms tabako augintojams pereiti prie kitų kultūrų auginimo arba kitokios darbo vietas kuriančios ekonominės veiklos ir su tuo susijusiems tyrimams finansuoti.
(3)
Todėl būtina nustatyti preliminarų turimų lėšų paskirstymą suinteresuotosioms valstybėms narėms laikantis Reglamento (EB) Nr. 2182/2002 17 straipsnio 2 dalies.
(4)
Šiame sprendime numatytos priemonės atitinka Tabako vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Reglamento (EB) Nr. 2182/2002 13 ir 14 straipsniuose nurodytų priemonių finansavimo iš Bendrijos tabako fondo preliminarus lėšų paskirstymas valstybėms narėms 2006 metams yra pateiktas šio sprendimo priede.
2 straipsnis
Šis sprendimas skirtas valstybėms narėms.
Priimta Briuselyje, 2006 m. vasario 13 d.

Labels: 18
15
17
6